Návrh

VYHLÁŠKA
Dopravného úradu

z ...2027,

ktorou sa ustanovujú náležitosti žiadosti o vydanie a o zmenu povolenia 
na poskytovanie výcviku žiadateľa o vydanie preukazu spôsobilosti pilota lietajúceho športového zariadenia a náležitosti žiadosti o vydanie a o zmenu poverenia na vykonávanie činnosti v oblasti lietajúcich športových zariadení 

Dopravný úrad podľa § 176 ods. 2 písm. a) tridsiateho bodu a tridsiateho piateho bodu zákona č. .../2026 z. z. o civilnom letectve a o zmene a doplnení niektorých zákonov (letecký zákon) (ďalej len „zákon“) po dohode s Ministerstvom dopravy Slovenskej republiky ustanovuje:

§ 1

(1) Žiadosť o vydanie povolenia na poskytovanie výcviku žiadateľa o vydanie preukazu spôsobilosti pilota lietajúceho športového zariadenia obsahuje
a) údaje o žiadateľovi v rozsahu podľa § 168 ods. 1 zákona,
b) zoznam príloh:
1. písomné posúdenie spôsobilosti personálu výcvikovej organizácie,
2. zoznam letových inštruktorov,
3. zoznam prevádzkovej dokumentácie,
4. rozsah výcviku a žiadosť o jeho schválenie,
5. zoznam lietadiel používaných pre výcvik a nájomné zmluvy,
6. zoznam letísk, alebo prevádzkových lokalít a koordinačné dohody, ak sa vyžadujú,
7. plánovaný dátum začatia výcviku,
8. žiadosť o schválenie kurzov normalizácie a opakovacích seminárov pre examinátorov.

(2) Vzor žiadosti podľa odseku 1 je zverejnený na webovom sídle Dopravného úradu.

(3) Žiadosť o zmenu povolenia na poskytovanie výcviku žiadateľa o vydanie preukazu spôsobilosti pilota lietajúceho športového zariadenia obsahuje
a) údaje o žiadateľovi v rozsahu podľa § 168 ods. 1 zákona,
b) označenie povolenia, ktorého sa týka zmena,
c) označenie požadovanej zmeny,
d) prílohy potrebné pre posúdenie zmeny.

(4) Vzor žiadosti podľa odseku 3 je zverejnený na webovom sídle Dopravného úradu.

§ 2

(1) Žiadosť o vydanie poverenia na vykonávanie činnosti v oblasti lietajúcich športových zariadení obsahuje
a) údaje o žiadateľovi v rozsahu podľa § 168 ods. 1 zákona,
b) detailný opis činností a ich rozsah, pre ktoré sa požaduje poverenie,
c) zoznam osôb zodpovedných za zaistenie jednotlivých činností vrátane ich skúseností v danej oblasti:
1. vedúci letovej prevádzky,
2. vedúci zachovania letovej spôsobilosti, údržby,
3. vedúci výcviku a
4. osoba zodpovedná za systém riadenia bezpečnosti a riadenia zhody,
d) príručky:
1. prevádzková príručka,
2. príručka riadenia bezpečnosti
3. príručka riadenia zhody
e) výcvikové príručky k žiadaným činnostiam a kurzom,
f) zmluva o prenájme priestorov pre zaistenie činnosti,
g) podpisové vzory, ak nie sú súčasťou prevádzkovej príručky,
h) dôkaz o schopnosti finančne zabezpečiť činnosť organizácie.

(2) Vzor žiadosti podľa odseku 1 je zverejnený na webovom sídle Dopravného úradu.

(3) Žiadosť o zmenu poverenia na vykonávanie činnosti v oblasti lietajúcich športových zariadení obsahuje
a) [bookmark: _GoBack]údaje o žiadateľovi v rozsahu podľa § 168 ods. 1 zákona,
b) označenie poverenia, ktorého sa týka zmena,
c) označenie požadovanej zmeny,
d) príslušná dokumentácia k pripravovanej zmene.

(4) Vzor žiadosti podľa odseku 3 je zverejnený na webovom sídle Dopravného úradu.


§ 3

Táto vyhláška nadobúda účinnosť 1. apríla 2027.

